Առաջնորդ Սրբազան Հայրը յանուն սուրիահայ համայնքին շնորհաւորեց նահանգապետը իր ստանձնած կարեւոր եւ սրբազան ու դժուարին պաշտօնին համար։ Անդրադառնալով Տէր Զօրի ազատագրումին եւ հայութեան համար անոր իւրայատուկ նշանակութեան, Սրբազան Հայրը ըսաւ, որ Հայոց Ցեղասպանութեան օրերուն նոյն ոճրագործները փորձեցին հայութիւնը ոչնչացնել Տէր Զօրի մէջ, սակայն հզօր Տիրոջ օրհնութեամբ եւ Սուրիոյ ասպնջական ժողովուրդին շնորհիւ յարութիւն առինք։ Այս իմաստով Տէր Զօրը տոկունութեան եւ յարութեան, վերապրելու եւ վերականգնելու խորհրդանիշն է։